Rød-Dirhue landskapsvernområde

Rød-Dirhue landskapsvernområde er et meget variert landskap sørvest for Kirkebygda på Tjøme i Færder kommune i Vestfold. Landskapet er delt i soner med ulike verneformål og vernebestemmelser. Det største området (sone B) er et område med varierte skogtyper, fra kystfuruskog på knausene via gran- og furublandingsskog til svartor-sumpskog.
I to mindre områder (sone A) er det innmark med tresatte beiter og hagemark. I de bebygde områdene (sone C) omfatter vernet både bygninger, tun, veier og brygger.

Nord i området ligger Berstad, hvor forfatteren Alf Larsen bodde store deler av sin tid på Tjøme. Han fikk fredet denne første delen av landskapsområdet i 1942. Sør i området ligger Dirhue, et feriested oppført av skipsreder Rudolf Olsen i 1935. Hans datter Sofie Helene Wigert arvet stedet i 1950, og fikk fredet denne sørlige delen i 1963. De to fredete områdene ble så samlet i ett landskapsvernområde i 2006.

Referanser

Eksterne lenker 
 

Verneområder i Færder
Tjømes geografi
Verneområder opprettet i 2006